
తెలంగాణ విద్యకు మంచి రోజులొచ్చాయని అనిపిస్తుంది. ప్రభుత్వం వెనుకబడిన వర్గాలకు 119 రెసిడెన్షియల్ పాఠశాలల ఏర్పాటుకు పూనుకోవటం నిజంగా స్వాగతించదగ్గ విషయం. ఐతే బీసీల జనాభాకు ఇవి సరిపోవు. కనీసం 500 రెసిడెన్షియల్ పాఠశాలలు ప్రారంభించాలి. ఏళ్లుగా విద్యకు నోచుకోని అణగారిన వర్గాలకు ఈ పాఠశాలలు నిజంగా వరంగానే చెప్పాలి. నాణ్యమైన విద్య ఖరీదైన చోట ఆంగ్ల విద్యాగంధానికి నోచుకోని వారికి ఈ పాఠశాలలు కొత్త ద్వారాలు తెరిచినట్టే. అన్ని రెసిడెన్షియల్ పాఠశాలల నిర్వహణ ఒకే గొడుగు కిందికి తీసుకురావాలి. విశాల స్థలాలలో ఏర్పాటు చేసి కొన్ని ఎకరాలలో వ్యవసాయ క్షేత్రాలు కూడా ఉంటే బాగుంటుంది. లేకుంటే మున్ముందు వచ్చే ప్రభుత్వాలు బడ్జెట్ కేటాయింపులు చేయకుంటే మళ్ళీ ఎప్పటిలాగే ఇవి మారిపోతాయి. వీటిలో చదువుకుని ఉన్నత స్థానాలలోకి వెళ్ళినవారు విరాళాలు ఇచ్చే వ్యవస్థ ఉండాలి. పాశ్చాత్య దేశాలలో కోట్లాది డాలర్లను విశ్వ విద్యాలయాలకు భూరివిరాళాలు ఇస్తారు. మన దగ్గర ఆ సాంప్రదాయం తక్కువనే చెప్పాలి. ఈ పరిస్థితిలో మార్పు రావాలి. ఆంగ్ల విద్యను ప్రారంభ దశలో అబ్బే విధంగా చేయాలంటే ఈ పాఠశాలల్లో అందుకు తగిన ఇంగ్లీష్ ల్యాబ్ను ఏర్పాటు చేయాలి. అందుకు వారికి బ్రిటిష్ కౌన్సిల్ లాంటి సంస్థలచే శిక్షణ ఇప్పించవచ్చు. ఈ పాఠశాలలు పూర్తి రెసిడెన్షి యల్/ సెమీ రెసిడెన్షియల్ పద్ధతుల్లో ఉండాలి. పేరుగాంచిన హైదరాబాద్ పబ్లిక్ స్కూల్ మాదిరి ఉంటే బాగుంటుంది.– సుంకర రమేశ్

telamgaana vidyaku manchi rojulochayani anipistundi. prabhutvam venukabadina vargaalaku 119 recidential paatasaalala erpaatuku poonukovatam nijamgaa swaagatinchadagga vishayam. aithe beeseela janabhaku ivi saripovu. kaneesam 500 recidential paatasaalalu praarambhinchaali. ellugaa vidyaku nochukoni anagaarina vargaalaku ee paatasaalalu nijamgaa varamgaane cheppali. naanhyamaina vidya khareedaina chota aangla vidyaagandhaaniki nochukoni vaariki ee paatasaalalu kotta dwaaraalu terichinatte. anni recidential paatasaalala nirvahana oke godugu kindiki teesukuraavaali. visaala sthalaalalo erpaatu chesi konni ekaraalalo vyavasaaya kshetraalu kuudaa unte baguntundi. lekunte munmundu vache prabhutvaalu budget ketayimpulu cheyakunte mallee eppatilaage ivi maaripotaayi. veetilo chaduvukuni unnata sthaanaalaloki vellinavaaru viraalaalu iche vyavastha undaali. paaschaatya deshaalalo kotladi daalarlanu vishwa vidyaalayaalaku bhuuriviraalaalu istaaru. mana daggara aa saampradaayam takkuvane cheppali. ee paristhitilo maarpu ravali. aangla vidyanu praarambha dasalo abbe vidhamgaa cheyalante ee paatasaalallo anduku tagina ingleesh lyaabnu erpaatu cheyali. anduku vaariki british counsil lanti samsthalache sikshana ippinchavacchu. ee paatasaalalu puurti residenshi yal/ semi recidential paddhatullo undaali. paerugaanchina hyderabad pablic scool maadiri unte baguntundi.– sunkara ramesh